# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **UAT-oras Jibou**, cu sediul în Str. P-ta 1 Decembrie 1918, Nr. 4, Jibou , Judetul Sălaj, , înregistrată la APM Salaj cu nr. 3323/12.06.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.07.2018 că proiectul: ***Amenajare spaţii pentru petrecerea timpului liber în zona străzii Castanilor,*** propus a fi amplasat în jud. Sălaj, oraș Jibou, str. Castanilor, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 1 lit. c) și pct. 10 lit. b);

b) Caracteristicile proiectului:

b1) mărimea proiectului:Prin proiect se propune amenajarea unei suprafațe de teren ca zonă de agrement, cu spații pentru petrecerea timpului liber, loc de joacă pentru copii, teren de tenis, pistă de alergare și spațiu pentru fitness. Lucrările propuse sunt următoarele: amenajrea unui teren aflat în propietatea publică a orașului Jibou, situat în partea central-estică a orașului, în apropierea străzii Castanilor, zona blocurilor de locuințe V32-V33.

Se propun următoarele categorii de lucrări principale:

* Nivelarea/ terasarea suprafeței de teren amenajată.
* Defrișarea arborilor și arbuștilor existenți.
* Decopertarea stratului vegetal.
* Amenajarea spațiilor verzi cu sistem de irigații automatizat.
* Însemânțarea spațiilor verzi cu iarbă.
* Construire teren de tenis sintetic, împrejmuit și dotat cu nocturnă.
* Amenajare teren de joacă pentru copii.
* Amenajare spațiu pentru fitness.
* Amenajare pistă de alergare.
* Amenajare alei pietonale.
* Montare stâlpi de iluminat cu panou fotovoltaic.
* Montare mobilier urban.
* Plantare de copaci ornamentali.

În conformitate cu planul de situație propus indicatorii fizici se prezintă astfel:

* Suprafață teren studiat: 3.970 mp.
* Suprafață netă alei/ spații de joacă cu dale prefabricate din beton dublu T, culoare gri ciment: 501,14 mp.
* Lungime totală netă/ nr. total de buc borduri alei pietonale/ pistă de alergare, tip B1 - 500x100x150 mm: 625,86 mp/ 1252 buc.
* Suprafață netă cauciuc turnat (gros. 3cm) pentru pista de alesrgare, cul. roșu-cărămiziu: 230,95 mp.
* Suprafață netă teren sintetic, h. fir = 1,5 cm: - culoare verde: 144,13 mp - culoare portocalie: 260,87 mp.
* Suprafață netă dale de cauciuc 100x100x3 cm pentru suprafețele de protecție, culoare roșie: 280,00 mp.
* Suprafață spații verzi + sistem de irigații: 1.224,77 mp.
* Suprafață totală netă spații verzi amenajate: 1.887,84 mp.
* Arbori ornamentali plantați: - fraxinus globosum: 20 buc; - prunus globosum: 20 buc.

***A. Teren de tenis sintetic***:

Terenul de tenis va fi amplasat în zona central – sudică a suprafeței amenajate, având dimensiunile de gabarit standard de 30x13,50 m. Suprafața totală ocupată de terenul de tenis va fi de 405 mp. Terenul de tenis poate fi utilizat atât pentru jocul de simplu, cât și pentru cel de dublu. Suprafața de joc al terenului va fi gazon sintetic și va fi împrejmuit perimetral cu gard confecționat din țeavă pătrată/rectangulară și plasă împletită din sârmă zincată. Pe stâlpii perimetrali se vor monta sistemul de iluminat de tip nocturnă (10 buc.).

***B. Terenul de joacă pentru copii:***

Se propune amenajarea unui teren de joacă pentru copii în partea de nord a terenului de amplasament, în zona de acces dinspre parcare. Suprafața de teren aferentă terenului de joacă este de 277,79 mp.

Suprafața terenului se va amenaja cu dale prefabricate din beton, model dublu T de culoare gri ciment, iar în zonele de protecție se vor monta dale din cauciuc cu grosimea de 3 cm. Stratul suport pentru dale va fi din beton – placă pe sol slab armată. Echipamentele care se vor monta la terenul de joacă sunt următoarele:

(1) Complex de joacă copii cu 2 turnuri, platformă cu scară și topogan – 1 buc

(2) Leagăn cu 3 locuri – 1 buc

(3) Balansoar figurină pe arc – 2 buc

(4) Leagăn cu 2 locuri cu șezut cu protecție frontală – 2 buc.

***C. Spațiu pentru fitness:***

Se propune amenajarea unui spațiu pentru fitness în partea centrală a terenului de amplasament, lângă terenul de tenis. Suprafața de teren aferentă terenului de fitness este de 178,29 mp. Suprafața terenului se va amenaja cu dale prefabricate din beton, model dublu T de culoare gri ciment, iar în zonele de protecție se vor monta dale din cauciuc cu grosimea de 3 cm. Echipamentele de fitness care se vor monta sunt următoarele:

(7) Stepper – 2 buc

(8) Șpalier vertical cu înălțimi diferite de lucru – 1 buc

(9) Bară echilibristică – 1 buc

(10) Șpalier orizontal – 1 buc

***D. Pistă de alergare:***

Se propune amenajarea unei piste de alergare cu lungimea totală de aproximativ 165 ml și lățimea utilă de 1,40 m. Suprafața piste se va realiza din cauciuc turnat de culoare roșu-cărămiziu.

***E. Amenajare alei pietonale. Mobilier urban:***

Se propune amanjarea aleelor pietonale cu dale prefabricate din beton, model dublu T de culoare gri ciment, bordurate cu borduri de beton de tip B1 500x150x100. Lățimea utilă a aleilor va fi de 1,20 m. Se vor monta următoarele obiecte de mobilare urabnistică:

(5) Rastel biciclete – 2 buc (10 locuri)

(6) Măsuță de șah – 1 buc

\* Bancă cu spătar – 10 buc

\* Bancă fără spătar formă S – 2 buc

\* Coșuri de gunoi stradal – 6 buc

\* Stâlpi de iluminat cu panouri fotovoltaice – 10 buc

***F. Sistem de irigații automatizat pentru spații verzi***

Sistemul de irigaţii automatizat proiectat asigură udarea unei suprafețe totale de 1.244,77mp.

b2) cumularea cu alte proiecte: nu este cazul;

b3) utilizarea resurselor naturale:

- *alimentare cu apă – pentru sistemul de irigare:* se va face prin racordare la rețeaua publică existentă în zonă, printr-un branșament nou sau derivație din cămin existent, conform soluției din proiectul de branșament întocmit de furnizorul utilități.

Racordul de alimentare cu apă va fi realizat din ţeavă de polietilenă de înaltă densitate, având diametrul Dn 63mm. În anotimpul rece instalația se va goli.

*-* alimentarea cu energie electrică: de la rețeaua existentă a localității, printr-un branșament nou pentru alimentarea panoului de comandă al sistemului de irigare și pentru alimentarea reflectoarelor de tip nocturnă montate la terenul de tenis. Se vor respecta soluțiile date de furnizorul de utilități;

b4) evacuarea apelor uzate: nu este cazul.

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: jud. Sălaj, oraș Jibou, str. Castanilor.

c1) utilizarea existentă a terenului: conform certificatului de urbanism nr. 60/20.04.2018 emis de Primaria Orașului Jibou, imobilul este situat în intravilanul orașului Jibou, proprietatea publică a orașului și nu este grevat de sarcini. Construcțiile propuse sunt compatibile cu PUG-ul aprobat.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizatii,

ing. Gizella Balint

Întocmit,

cons. Hajnalka Mate - György,